संजीव कुमार हिंदी फिल्मों के भारतीय अभिनेता थे। इनका नाम हरिभाई जरीवाल था, लेकिन फिल्मी दुनिया में ये अपने दूसरे नाम ‘संजीव कुमार’ के नाम से मशहूर हैं। इस महान कलाकार का नाम फिल्मजगत की आकाशगंगा में एक ऐसे धु्रवतारे की तरह याद किया जाता है जिनके बेमिसाल अभिनय से बाॅलीवुड हमेशा जगमगाता रहेगा। उन्होंने ‘नया दिन नयी रात’ फिल्म में नौ रोल किए थे। ‘कोशिश’ फिल्म में उन्होंने गूंगे, बहरे व्यक्ति का शानदार अभिनय किया था। ‘शोले’ फिल्म में ठाकुर का चरित्र उनके अभिनय से अमर हो गया।